P.S. peale selle, et inimesed tahavad uskuda oma tugevatesse sidemetesse Euroopaga, usuvad nad siin  pimesi ka seda, et KÕIK inimesed Euroopas on rikkad. "Sinu jaoks on siin kõik kindlasti nii odav," öeldakse mulle alatasa. Ei ole tegelikult. Aga nad ei taha seda uskuda, sest ma tulen ju Euroopast. Mis sest, et Ida-Euroopast ja riigist, mida 20 aastat tagasi maailma jaoks olemas ei olnud. Skandinaavia on ju meil sisuliselt oma õue peal ning see, et Venemaa on hoopis lähemal ja ega Valgevene või Ukrainagi kaugel ole, ei vääri märkimist.